## La delegada del Consell a Alacant es reunix amb el president de la Fundació Mediterráneo

*** Agustina Esteve visita les instal·lacions de l’entitat en la ciutat d’Alacant**

La delegada del Consell a Alacant, Agustina Esteve, ha mantingut una reunió amb el president de la Fundació Mediterráneo, Luis Boyer, una trobada en la qual també ha participat la directora de l’entitat, María del Carmen Morales.

La Fundació Mediterráneo, hereva de l’antiga Caixa d’Estalvis del Mediterrani (CAM), manté el llegat i el patrimoni de l’extinta entitat, i impulsa un complet programa d’activitats culturals principalment en la província d’Alacant, però també a València i Múrcia.

En este sentit, la delegada del Consell ha destacat que la Fundació exercix “un paper fonamental en la vida cultural de la província, a través d’una variada programació que inclou concerts, esdeveniments escènics, projeccions audiovisuals i conferències amb destacats ponents”.

De la mateixa manera, ha assenyalat que la Fundació Mediterráneo no solament enriquix l’oferta cultural, “sinó que també preserva i fomenta un valuós llegat artístic i intel·lectual, com els d’Eusebio Sempere, Gabriel Miró, Oscar Esplá, Arniches o Azorín, entre altres alacantins il·lustres”.

Després de la reunió, la delegada ha visitat l’exposició que prepara la Fundació Mediterráneo amb una part dels seus fons.

Fecha: 12/03/2025